
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 461 

21 Ιουνίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αριθμού υπαλλήλων που θα επαναπροσ- 
ληφθούν στο Ταμείο Παρακαταθηκών και Δανείων 
σύμφωνα με το άρθρο 25 του Ν. 2190/94. 1 

Έγκριση δαπάνης για πραγματοποίηση Διεθνούς Συνε¬ 
δρίου από την Γ.Σ.Ε.Ε. 2 

Έγκριση δαπάνης για πραγματοποίηση ημερίδας από 
το Εργατικό Κέντρο θεσ/νίκης . 3 

Καθορισμός όρων και προϋποθέσεων καταβολής των 
δαπανών δ και ε της παρ. 1 του άρθρου 1 του Ν. 
2091/92. 4 

Έγκριση καταβολής δαπανών μισθωμάτων στις συνδι¬ 
καλιστικές οργανώσεις. 5 

Αύξηση των καταβαλλομένων συντάξεων από το ΤΕΑ- 
ΠΑΕ. 6 

Ορισμός λειτουργίας δικαστικού καταστήματος του 
Πταισματοδικείου Πειραιώς . 7 

Ορισμός λειτουργίας δικαστικού καταστήματος του Ει¬ 
ρηνοδικείου Πολυγύρου . 8 

Ορισμός λειτουργίας δικαστικού καταστήματος του Ει¬ 
ρηνοδικείου και Πταισματοδικείου Λαυρίου . 9 

Τροποποίηση Κανονισμού Εσωτερικής Υπηρεσίας του 
Πταισματοδικείου Πατρών.10 

Διορισμός μέλους του Διοικητικού Συμβουλίου του 
Ιδρύματος Ιατροβιολογικών Ερευνών της Ακαδημίας 
Αθηνών.11 

Όροι ασφαλούς φύλαξης πυροβόλων όπλων, πυρομα- 
χικών, εκρηκτικών υλών και εκρηκτικών μηχανι¬ 
σμών.12 

Καθορισμός αριθμού επαναπροσλαμβανομένων κατά 
ειδικότητα, για την κάλυψη πάγιων και διαρκών ανα¬ 
γκών στο ΕΤΜΟΑ.13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2028090/585/0094 (1) 

Καθορισμός αριθμού υπαλλήλων που θα επαναπροσλη- 

φθούν στο Ταμείο Παρακαταθηκών και Δανείων σύμ¬ 
φωνα με το άρθρο 25 του Ν. 2190/94. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του άρθρου 25 του Ν. 2190/94 (ΦΕΚ 
28/Α). 

2. Την εισήγηση της ϊ ριμελούς Επιτροπής που συγκρο¬ 
τήθηκε με την 30398/23.3.94 απόφαση του Προέδρου 
του Δ.Σ. του Ταμείου Παρακαταθηκών και Δανείων (ΦΕΚ 
229/4.4.94 τ.Β'). 

3. Το Πρακτικό 50/8.5.90 του Υπηρεσιακού Συμβου¬ 
λίου του Ταμείου Παρακαταθηκών και Δανείων. 

4. Τα έγγραφα 53659/27.4.94 και 58078/20.5.94 του 
Ταμείου Παρακαταθηκών και Δανείων. 

5. Το γεγονός ότι η απόφαση αυτή δεν προκαλεί δαπάνη 
στον Κρατικό Προϋπολογισμό. 

6. Την αριθ. ΔΙΠΙΔΔ/Α2/7497/15.3.94 εγκύκλιο του 
Υπουργείου Προεδρίας της Κυβέρνησης, 

7. Την αριθ. 1026431/268/0006Α/2.3.94 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 154/Β). 

8. Το γεγονός ότι με την απόφαση αυτή θα προκληθεί 
δαπάνη σε βάρος του προϋπολογισμού του Ταμείου Πα¬ 
ρακαταθηκών και Δανείων, το ακριβές κατ’ έτος ύψος της 
οποίας θα προσδιορισθεί με την απόφαση που θα εκδοθεί 
σε συνέχεια της παρούσας κατ’ εφαρμογήν της παρ. 10 
του άρθρου 25 του Ν. 2190/94, αποφασίζουμε: 

1. Εγκρίνουμε όπως για την κάλυψη διαρκών και παγίων 
αναγκών του Ταμείου Παρακαταθηκών και Δανείων επα- 
ναπροσληφθεί στο Ταμείο αυτό, κατ' εφαρμογήν του άρ¬ 
θρου 25 του Ν. 2190/94, ένας (1) πρώην υπάλληλός του 
ειδικότητας Οικονομολόγου - Αξιολογητή Επενδύσεων. 

2. Η πρόσληψη θα γίνει σε προσωποπαγή θέση, η οποία 
θα συσταθεί με σχετική απόφαση και η οποία θα καταργη- 
θεί όταν κενωθεί για οποιονδήποτε λόγο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΝ. ΠΕΠΟΝΗΣ ΔΗΜ. ΓΈΩΡΓΑΚΟΠΟΥΛΟΣ 

- 4 - 

Αριθ. 50509 ( 2 ) 

Έγκριση δαπάνης για πραγματοποίηση Διεθνούς Συνε¬ 
δρίου από την Γ.Σ.Ε.Ε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 1 παρ. 1 του Ν. 2091/92 
«Οικονομική αυτοτέλεια των συνδ/κών Οργανώσεων και 
διατάξεις για το διοικ. συμβούλιο του ΟΕΕ» (ΦΕΚ 180/Α/ 
25.11.92). 

3. Το αριθ. 18/9.5.94 πρακτικό συνεδρίασης του Δ.Σ. 
του ΟΕΕ. 

4. Την αριθ. 50499/94 απόφαση του Υπουργού Εργα¬ 
σίας. 

5. Την εγγραφή πίστωσης στον ΚΑΕ 2522Ζ του Προϋ¬ 
πολογισμού του ΟΕΕ, για την προκαλουμένη δαπάνη 
(αρθρ. 27 Ν. 2081/92 και αρθρ. 29Α του Ν. 1558/85), 
αποφασίζουμε: 

Εγκρίνουμε την καταβολή ποσού 7.000.000 δρχ. στην 
Γ.Σ.Ε.Ε., σύμφωνα με τις διατάξεις του άρθρου 1 παρ. 1 
του Ν. 2091/92, για το πραγματοποιηθέν Διεθνές Συνέ¬ 
δριο, από κοινού με το Εργαστήριο Συγκριτικού και Ευρω¬ 
παϊκού Εργασιακού Δικαίου του Δημοκριτείου Πανεπιστη¬ 
μίου Θράκης. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 13 Ιουνίου 1994 

Ο ΥΠΟΥΡΓΟΣ 

ΕΥΑΓΓ. ΠΑΝΝΟΠΟΥΛΟΣ 
- 4 - 

Αριθ. 50510 ( 3 ) 

Έγκριση δαπάνης για πραγματοποίηση ημερίδας από το 
Εργατικό Κέντρο θεσ/νίκης. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 1 παρ. 1 του Ν. 2091/92 
«Οικονομική αυτοτέλεια των συνδ/κών οργανώσεων και 
διατάξεις για το διοικ. Συμβούλιο του Ο.Ε.Ε.» (ΦΕΚ 180/ 
Α/25.11.92). 

3. Το αριθ. 18/9.5.94 πρακτικό συνεδρίασης του Δ.Σ. 
του Ο.Ε.Ε. 

4. Την αριθ. 50499/94 απόφαση του Υπουργού Εργα¬ 
σίας. 

5. Την εγγραφή πίστωσης στον ΚΑΕ 2522Ζ του Προϋ¬ 
πολογισμού του Ο.Ε.Ε, για την προκαλουμένη δαπάνη 
(αρθρ. 27 Ν. 2081/92 και αρθρ. 29Α του Ν. 1558/85), 
αποφασίζουμε: 

Εγκρίνουμε την καταβολή ποσού 7.230.000 δρχ., σύμ¬ 


φωνα με τις διατάξεις του άρθρου 1 παρ. 1 του Ν. 2091/ 
92, στο Εργατικό Κέντρο Θεσσαλονίκης για την πραγμα- 
τοποιηθείσα Ημερίδα με θέμα «Εργαζόμενη Νεότητα - 
Αθλητισμός - Ναρκωτικά». 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. . 

*· <» . ' 

Αθήνα, 13 Ιουνίου 1994 

Ο ΥΠΟΥΡΓΟΣ 

ΕΥΑΓΓ. ΠΑΝΝΟΠΟΥΛΟΣ 

Αριθ. 50499 ( 4 ) 

Καθορισμός όρων και προϋποθέσεων καταβολής των δα¬ 
πανών δ και ε της παρ. 1 του άρθρου 1 του Ν. 2091/92. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 1 παρ. 1 του Ν. 2091/92 
«Οικονομική αυτοτέλεια των συνδ/κών οργανώσεων και 
διατάξεις για το διοικ. Συμβούλιο του Ο.Ε.Ε.» (ΦΕΚ 180/ 
Α/25.11.92). 

3. Το αριθ. 18/9.5.94 πρακτικό συνεδρίασης του Δ.Σ. 
του Ο.Ε.Ε. 

4. Την εγγραφή πίστωσης στον ΚΑΕ 2522Ζ του Προϋ¬ 
πολογισμού του Ο.Ε.Ε, για την προκαλουμένη δαπάνη 
(αρθρ. 27 Ν. 2081/92 και αρθρ. 29Α του Ν. 1558/85), 
αποφασίζουμε: 

1. Μέχρι 30.6.94 δύνανται να διατίθενται στις δευτερο¬ 
βάθμιες και τριτοβάθμιες συνδικαλιστικές οργανώσεις, 
χρηματικά ποσά για την πραγματοποίηση δαπανών των 
περιπτώσεων δ και ε παρ. 1 του άρθρου 1 του Ν. 2091 /92. 

2. Η κατανομή των πόρων θα γίνεται με αποφάσεις μας, 
μετά από γνώμη του Δ.Σ. του Ο.Ε.Ε. 

3. Οι ενδιαφερόμενες συνδ/κές οργανώσεις, υποχρε- 
ούνται να υποβάλλουν αίτηση στον Ο.Ε.Ε., που θα συνο¬ 
δεύεται με όλα τα δικαιολογητικά και την προβλεπόμενη 
δαπάνη. 

4. Το ένα τρίτο (1 /3) της προβλεπομένης δαπάνης, δύ- 
ναται να προκαταβάλλεται στη δικαιούχο οργάνωση, μετά 
την υποβολή της αίτησης, το δε υπόλοιπο ποσό, θα κατα¬ 
βάλλεται μετά την υποβολή υπεύθυνης δήλωσης των νομί¬ 
μων εκπροσώπων της, ότι πραγματοποιήθηκε η δραστη¬ 
ριότητα που ανέφερε η αίτησή της. 

5. Σε περίπτωση μη πραγματοποιήσεως της εγκριθεί- 
σης δραστηριότητας, για οποιοδήποτε λόγο, το ποσό της 
προκαταβολής επιστρέφεται στον Ο.Ε.Ε. 

Σε τυχόν απροθυμία ή αδικαιολόγητη καθυστέρηση της 
Οργανώσεως να επιστρέφει την προκαταβολή, δικαούται 
ο Οργανισμός να παρακρατήσει το ισόποσο αυτής από άλ¬ 
λες παροχές που δικαιούται η Οργάνωση από τον Ο.Ε.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1994 

Ο ΥΠΟΥΡΓΟΣ 

ΕΥΑΓΓ. ΠΑΝΝΟΠΟΥΛΟΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 50501 (5) 

Έγκριση καταβολής δαπανών μισθωμάτων στις συνδικαλι¬ 
στικές οργανώσεις. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 1 παρ. 1 του Ν. 2091/92 
«Οικονομική αυτοτέλεια των συνδ/κών οργανώσεων και 
διατάξεις για το διοικ. Συμβούλιο του Οργανισμού Εργατι¬ 
κής Εστίας» (ΦΕΚ 180/Α/25.11.92). 

3. Το αριθ. 14/13.4.94 πρακτικά συνεδρίασης του Δ.Σ. 
του Ο.Ε.Ε. 

4. Την εγγραφή πίστωσης στον ΚΑΕ 813 του προϋπολο¬ 
γισμού του Ο.Ε.Ε, για την προκαλούμενη δαπάνη (αρθρ. 
27 Ν. 2081 /92 και αρθρ. 29Α του Ν. 1558/85), αποφασί¬ 
ζουμε: 

Εγκρίνουμε σύμφωνα με τις διατάξεις του άρθρου 1 
παρ. 1 του Ν. 2091/92 την καταβολή των μισθωμάτων 
έτους 1993, στις παρακάτω συνδικαλιστικές οργανώ¬ 
σεις: 

1. Ομοσπονδία Ιδιωτ. Υπαλ. Ελλάδος 546.600 δρχ. 

2. Εργατικό Κέντρο Βορείου Ελλάδος 840.000 δρ χ. 

Σύνολο 1.386.600 δρχ. 

Β. Προϋπόθεση καταβολής των παραπάνω ποσών απο¬ 
τελεί η προσκόμιση στον Ο.Ε.Ε. των δικαιολογητικών στέ¬ 
γασης και ο έλεγχός τους από τη Νομική του Υπηρεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1994 

Ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 
-♦- 

Αριθ. 132/1003 (6) 

Αύξηση των καταβαλλομένων συντάξεων 
από το ΤΕΑΠΑΕ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165). 

2. Τις διατάξεις του Π.Δ. 213/1992 (Α' 102). 

3. Τις διατάξεις του άρθρου 7 του Ν. 1275/1982 (Α' 
100 ). 

4. Τις διατάξεις του άρθρου 27 του Ν. 2081/1992 (Α' 
165). 

5. Την κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων 
2024/26.10.93 (Β' 833). 

6. Την αριθ. 1991/5.5.94 απόφαση της Επιτροπής Τι¬ 
μών και Εισοδημάτων. 

7. Την απόφαση του Δ.Σ. του Ταμείου Επικουρικής 
Ασφάλισης Προσωπικού Αεροπορικών Επιχειρήσεων που 
λήφθηκε στην 104/Σ16η/9.5.94 συνεδρίασή του. 

8. Την από 3.6.94 Οικονομική Έκθεση της Διεύθυνσης 
Αναλογιστικών Μελετών της Γενικής Γραμματείας Κοινω¬ 
νικών Ασφαλίσεων. 

9. Το γεγονός ότι από τις διατάξεις της παρούσας από¬ 
φασης προκαλείται επιβάρυνση του εν λόγω Ταμείου 
ύψους 190 εκ. δρχ. περίπου κατά το τρέχον έτος, η οποία 


θα καλυφθεί από τις πιστώσεις των ΚΑΕ 0629, 0636 και 
0637 του προϋπολογισμού έτους 1994 του Ταμείου, απο¬ 
φασίζουμε: 

Οι συντάξεις των συνταξιούχων του Ταμείου Επικουρι¬ 
κής Ασφάλισης Προσωπικού Αεροπορικών Επιχειρήσεων, 
των οποίων το συνταξιοδοτικό δικαίωμα εμπίπτει στο μέ¬ 
χρι την 31.1.94 χρονικό διάστημα, αυξάνονται από 1.1.94 
κατά ποσοστό 5%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1994 

ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
1 —. - 

Αριθ. 56.140 (7) 

Ορισμός λειτουργίας δικαστικού καταστήματος του Πται¬ 
σματοδικείου Πειραιώς. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 1 του Κώδικα Ορ¬ 
γανισμού Δικαστηρίων και κατάστασης Δικαστικών λει¬ 
τουργών (Κ.Ν. 1756/1988). 

2. Τις διατάξεις του άρθρου 29Α του Ν. 1558/1985 
όπως προσετέθηκαν με το άρθρο 27 του Ν. 2081/1992 
ΦΕΚ 154/10.9.1992 τ.Α'. 

3. Το υπ’ αριθ. 339/9.5.1994 έγγραφο του Πταισματο¬ 
δικείου Πειραιά. 

4. Το γεγονός ότι από τις διατάξεις της απόφασης αυτής 
προκαλείται δαπάνης βάρος του Κρατικού Προϋπολογι¬ 
σμού επί πλέον 20.000.000 δρχ. για το τρέχον οικονομικό 
έτος και 30.000.000 δρχ. για καθένα από τα επόμενα οι¬ 
κονομικά έτη (τριετής σύμβαση) και για την οποία έχει εγ- 
γραφεί πίστωση στον Κρατικό Προϋπολογισμό στον ειδικό 
φορέα 17-300 με τον ΚΑΕ-0813, αποφασίζουμε: 

Ορίζουμε από 16.9.1994 νέο δικαστικό κατάστημα του 
Πταισματοδικείου Πειραιώς, το κτίριο επί της οδού Νο- 
ταρά 93-95 ιδιοκτησίας α) κληρονόμων Νικ. Σφακιανάκη, 
β) Κυριάκου Γαβαλάκη, γ) Αντωνίου Θεόδωρου και Ελευ¬ 
θερίου Ραγκούση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 
-♦- 

Αριθ. οικ.52.934 (8) 

Ορισμός λειτουργίας δικαστικού καταστήματος του Ειρη¬ 
νοδικείου Πολυγύρου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 1 του Κώδικα Ορ¬ 
γανισμού Δικαστηρίων και κατάστασης Δικαστικών λει¬ 
τουργών (Κ.Ν. 1756/1988). 

2. Τις διατάξεις του άρθρου 29Α του Ν. 1558/1985 
όπως προσετέθηκαν με το άρθρο 27 του Ν. 2081/1992 
ΦΕΚ 154/10.9.1992 τ.Α'. 

3. Το υπ’ αριθ. 141/14.4.1994 έγγραφο του Ειρηνοδι¬ 
κείου Πολυγύρου. 

4. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού επί πλέον 3.000.000 δρχ. για το τρέχον οικονομικό 
έτος και 3.600.000 δρχ. για καθένα από τα επόμενα οικο¬ 
νομικά έτη (τριετής σύμβαση) και για την οποία έχει εγγρά¬ 
φει πίστωση στον Κρατικό Προϋπολογισμό στον ειδικό 
φορέα 17-300 με τον ΚΑΕ-0813, αποφασίζουμε: 

Ορίζουμε νέο δικαστικό κατάστημα του Ειρηνοδικείου 
Πολυγύρου το οίκημα που βρίσκεται στην οδό Γ. Ρίτσου 
αριθμός 17 στον Πολύγυρο ιδιοκτησίας Στέλλας και Ιω¬ 
άννη Κυριαφίνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 

-♦ 

Αριθ. 55093 ( 9 ) 

Ορισμός λειτουργίας δικαστικού καταστήματος του Ειρη¬ 
νοδικείου και Πταισματοδικείου Λαυρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 1 του Κώδικα Ορ¬ 
γανισμού Δικαστηρίων και κατάστασης Δικαστικών λει¬ 
τουργών (Κ.Ν. 1756/1988). 

2. Τις διατάξεις του άρθρου 29Α του Ν. 1558/1985 
όπως προσετέθηκαν με το άρθρο 27 του Ν. 2081/1992 
ΦΕΚ 154/10.9.1992 τ.Α'. 

3. Το υπ’ αριθ. 421/10.5.1994 άγραφο του Ειρηνοδι¬ 
κείου Λαυρίου. 

4. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού επί πλέον 2.400.000 δρχ. για το τρέχον οικονομικό 
έτος και 3.840.000 δρχ. για καθένα από τα επόμενα οικο¬ 
νομικά έτη (τριετής σύμβαση) και για την οποία έχει εγγρά¬ 
φει πίστωση στον Κρατικό Προϋπολογισμό στον ειδικό 
φορέα 17-300 με τον ΚΑΕ-0813, αποφασίζουμε: 

Ορίζουμε νέο δικαστικό κατάστημα του Ειρηνοδικείου 
και Πταισματοδικείου Λαυρίου καθώς και του μεταβατικού 
Πλημμελειοδικείου Αθηνών στην έδρα του Ειρηνοδικείου 
Λαυρίου, το οίκημα που βρίσκεται στον πρώτο όροφο νε¬ 
όδμητης οικοδομής στην οδό Φωκίωνος Νέγρη αρ. 10 
ιδιοκτησίας των Αντωνίου Γεωργίου Ροδολάκη και Ελένης 
συζύγου Δημητρίου Τσίτουρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1994 

ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 
- 4 - 

Αριθ. 59600 ( 10 ) 

Τροποποίηση Κανονισμού Εσωτερικής Υπηρεσίας του Πταισμα¬ 
τοδικείου Πατρών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
Δικαστηρίων και κατάστασης δικαστικών λειτουργών (Κ.Ν. 
1756/1988) (ΦΕΚ 35/Α726.2.1988), όπως αντικαταστά- 


θηκε από το άρθρο 5 του Ν. 1868/1989 (ΦΕΚ 230/Α'/ 
10.10.1989) και όπως ισχύει σήμερα. 

2. Το άρθρο 29α του Ν. 1558/1985, όπως προστέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Το έγγραφο του Πταισματοδικείου Πατρών με τον 
αριθμό 534/11.5.1994, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του κανονισμού εσωτερικής υπηρεσίας του 
Πταισματοδικείου Πατρών, όπως διαμορφώθηκε με την 
απόφαση της Ολομέλειας του δικαστηρίου αυτού με τον 
αριθμό 1/1994, η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Τροποποιεί και συμπληρώνει το Κεφάλαιο πρώτο του 
κανονισμού εσωτερικής υπηρεσίας του Πταισματοδικείου 
Πατρών και καταρτίστηκε με την αριθ. 1/1989 απόφαση 
του Δικαστηρίου αυτού και εγκρίθηκε με την αριθ. 58832/ 
1989 απόφαση του Υπουργού Δικαιοσύνης και συγκεκρι¬ 
μένα τα άρθρα 2 και 5 αυτού, τα οποία αντικαθίστανται ως 
εξής: 

Αρθρο 2 

Το Πταισματοδικείο συνεδριάζει: 
α) Για τις παραβάσεις της Τροχαίας (Ν.Δ. 805/1971) 3 
φορές το μήνα, ημέρα Δευτέρα. 

β) Για τις εκθέσεις Αρχής μία φορά το μήνα, ημέρα Δευ¬ 
τέρα. 

γ) Γ ια τις παραβάσεις ΚΟΚ, 3 φορές το μήνα, ημέρα Τε¬ 
τάρτη. 

δ) Γ ια τα Αγροτικά - Δασικά Πταίσματα - Πυροσβεστικής 
μία φορά το μήνα κάθε τελευταία Τετάρτη. 

Αρθρο 5 

Ο αριθμός των υποθέσεων (Ν.Δ. 805/1971 και εκθέ- 
σεως αρχής) κάθε δικασίμου δεν θα υπερβαίνει τις 300 
και των υποθέσεων για παραβάσεις ΚΟΚ τις 100. 

Οι παραπάνω τροποποιήσεις και συμπληρώσεις του Κα¬ 
νονισμού ισχύουν από τη δημοσίευσή τους στην Εφημε¬ 
ρίδα της Κυβερνήσεως και κατά πάσα περίπτωση από 
1.9.1994. 

Κρίθηκε, αποφασίστηκε και εκδόθηκε στην Πάτρα στις 
19 Απριλίου 1994. 

Η Προϊσταμένη 
ΕΥΑΓΓΕΛΙΑ ΠΕΛΕΚΑΝΑΚΗ 
Ειρηνοδίκης με βαθμό Α' 

Οι Πταισματοδίκες 
1) ΑΙΚΑΤΕΡΙΝΗ ΦΡΑΓΚΟΠΟΥΛΟΥ 

2) ΔΗΜΗΤΡΑ ΑΝΑΓΝΟ¬ 
ΣΤΟΠΟΥΛΟΥ 

Η Γραμματέας 
ΕΙΡΗΝΗ ΑΛΠΟΧΩΡΙΤΟΥ 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Ιουνίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 

Αριθ. Β2/2134 ( 11 ) 

Διορισμός μέλους του Διοικητικού Συμβουλίου του Ιδρύ¬ 
ματος Ιατροβιολογικών Ερευνών της Ακαδημίας Αθη¬ 
νών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 3 και 6 του Π.Δ. 420/1991 
«Σύσταση νομικού προσώπου ιδιωτικού δικαίου με την 
επωνυμία «Ίδρυμα Ιατροβιολογικών Ερευνών Ακαδημίας 
Αθηνών» (ΦΕΚ 153/Α ). 

2. Τις διατάξεις της απόφασης Β2/4860/1991 «Ορι¬ 
σμός μελών Διοικητικού Συμβουλίου Ιδρύματος Ιατροβιο- 
λογικών Ερευνών της Ακαδημίας Αθηνών» (ΦΕΚ 957/ 
Β). 

3. Την απόφαση της Τάξεως θετικών Επιστημών της 
Ακαδημίας Αθηνών (συνεδρίαση 770/11.5.1994), απο¬ 
φασίζουμε: 

1. Διορίζουμε ως μέλος του Διοικητικού Συμβουλίου του 
Ιδρύματος Ιατροβιολογικών Ερευνών της Ακαδημίας Αθη¬ 
νών τον ακαδημαϊκό Χαράλαμπο Αντωνιάδη, σε αντικατά¬ 
σταση του εκλιπόντος ακαδημαϊκού Λουκά Μούσουλου. 

2. Η θητεία του παραπάνω μέλους λήγει με τη λήξη της 
θητείας των λοιπών μελών και συγκεκριμένα στις 21 Νο¬ 
εμβρίου 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1994 

ο ΥΠΟΥΡΓΟΣ 

Δ. ΦΑΤΟΥΡΟΣ 
-♦- 

Αριθ. 3009/2/28γ (12) 

Οροι ασφαλούς φύλαξης πυροβόλων όπλων, πυρομαχι- 
κών, εκρηκτικών υλών και εκρηκτικών μηχανισμών. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 6 παρ. 7 και του άρθρου 7 
παρ. 6 του Ν. 2168/1993 «Ρύθμιση θεμάτων που αφο¬ 
ρούν όπλα, πυρομαχικά, εκρηκτικές ύλες, εκρηκτικούς 
μηχανισμούς και άλλες διατάξεις» (ΦΕΚ 147/Α'). 

2. Τις διατάξεις του άρθρου 29Α του Ν. 1588/1985 
«Κυβέρνηση και Κυβερνητικά Όργανα» (ΦΕΚ 137/Α ), το 
οποίο προστέθηκε με το άρθρο 27 του Ν. 2081/1992 
(ΦΕΚ 154/Α). 

3. Το γεγονός ότι, από τις διατάξεις της παρούσας, δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Αρθρο 1 

Υποχρέωση λήψης μέτρων ασφαλείας. 

1. Οι υπεύθυνοι των εργοστασίων - εργαστηρίων παρα¬ 
γωγής και των αποθηκών εκρηκτικών υλών, των εργοστα¬ 
σίων κατασκευής, μετασκευής, συναρμολόγησης ειδών 
οπλισμού, γόμωσης - αναγόμωσης φυσιγγίων πυροβόλων 
όπλων, γόμωσης φυσιγγίων κυνηγετικών όπλων, των κα¬ 
ταστημάτων εμπορίας ειδών οπλισμού γενικά, των εργα¬ 
στηρίων επισκευής όπλων, ως και οι κάτοχοι των εν λόγω 
ειδών, υποχρεούνται να λαμβάνουν όλα τα επιβαλλόμενα, 


κατά περίπτωση, μέτρα ασφαλείας, ώστε να αποκλείεται 
κάθε κίνδυνος κλοπής ή απώλειας αυτών, έκρηξης ή 
οποιουδήποτε ατυχήματος ή να περιέλθουν τα εν λόγω 
είδη σε τρίτα πρόσωπα. 

2. Ειδικότερα, οι ανωτέρω υποχρεούνται να λαμβάνουν 
ανελλιπώς τα μέτρα ασφαλείας που αφενός αναφέρονται 
στις σχετικές άδειες των αρμοδίων Υπηρεσιών των 
Υπουργείων Βιομηχανίας, Ενέργειας και Τεχνολογίας και 
Δημόσιας Τάξης και στα επόμενα άρθρα της παρούσας 
απόφασης και αφετέρου υποδεικνύονται σ’ αυτούς εγ- 
γράφως από τις αρμόδιες Αστυνομικές Αρχές. Σε περί¬ 
πτωση όμως, που οι ενδιαφερόμενοι θεωρούν τα υποδει¬ 
κνυόμενα μέτρα υπερβολικά, δύνανται να ασκήσουν προ¬ 
σφυγή εντός πέντε (5) ημερών ενώπιον του Διευθυντή της 
Διεύθυνσης Κρατικής Ασφάλειας του Υπουργείου Δημό¬ 
σιας Τάξης. Η προσφυγή κατατίθεται στην κατά τόπο αρ¬ 
μόδια Αρχή και υποβάλλεται ιεραρχικά μετά των σχετικών 
προτάσεων. 

Αρθρο 2 

Εργοστάσια - εργαστήρια παραγωγής 
και αποθήκες εκρηκτικών υλών. 

1. Στα εργοστάσια - εργαστήρια παραγωγής και στις 
αποθήκες εκρηκτικών υλών λαμβάνονται, εκτός από τα 
αναφερόμενα στην αριθ. 3329/15.2.1989 κοινή απόφαση 
«Κανονισμοί για την παραγωγή, αποθήκευση και διάθεση 
σε κατανάλωση εκρηκτικών υλών» (ΦΕΚ 132/Β ) και τα 
ακόλουθα μέτρα ασφαλείας: 

α) Τοποθετείται «ύρτημα συναγερμού, το οποίο καλύ¬ 
πτει όλα τα τμήματα του εργοστασίου - εργαστηρίου και 
αποθηκών, στα οποία σύμφωνα με τις ισχύουσες διατάξεις 
επιτρέπεται η ύπαρξη ηλεκτρικού ρεύματος, ως και την 
περίφραξη. Στην τελευταία όμως περίπτωση και εφόσον 
πρόκειται περί πολύ εκτεταμένου χώρου, κατά την κρίση 
της αναφερομένης στην προβλεπομένη από το άρθρο 18 
παράγρ. 1 του Ν. 2168/1993 υπουργικής απόφασης τρι¬ 
μελούς επιτροπής αστυνομικών, δύναται το μέτρο τοπο¬ 
θέτησης συναγερμού σε όλη της περίφραξη, να αντικατα- 
σταθεί με την τοποθέτηση επαρκούς αριθμού φυλάκων ή 
περιπόλων. 

β) Φυλάσσονται με φύλακες σε 24ωρη βάση. Ο αριθμός 
των φυλάκων κάθε βάρδιας υποδεικνύεται εγγράφους από 
την αρμόδια κατά τόπο Αστυνομική Αρχή και είναι ανάλο¬ 
γος με την έκταση του εργοστασίου ή των αποθηκών. 

γ) Ασφαλίζονται οι θύρες με ειδικές κλειδαριές ασφα¬ 
λείας, κατά τις ώρες μη λειτουργίας αυτών. 

δ) Αποκαθίσταται αμέσως κάθε φθορά των χώρων πα¬ 
ρασκευής εκρηκτικών, των τοίχων, των θυρών και της πε- 
ρίφραξης. 

ε) Τηρείται απαρεγκλίτως το όριο δυναμικότητας των 
αποθηκών εκρηκτικών υλών. 

στ) Κατά τη διάρκεια της νύκτας, λειτουργεί φωτισμός 
ασφαλείας, ο οποίος καλύπτει τα κυριότερα τμήματα και 
την περίφραξη του εργοστασίου. 

2. Η υποχρέωση φύλαξης σε 24ωρη βάση ισχύει και για 
τις αποθήκες εκρηκτικών υλών, που λειτουργούν σε χώ¬ 
ρους μεταλλείων ή λατομείων, χωρίς άδεια λειτουργίας 
του Υπουργείου Βιομηχανίας, Ενέργειας και Τεχνολογίας, 
κατά τις ώρες μη λειτουργίας των επιχειρήσεων αυτών. 

Αρθρο 3 

Εργοστάσια - εργαστήρια κατασκευής, μετασκευής 
και συναρμολόγησης πυροβόλων όπλων 
και γόμωσης - αναγόμωσης φυσιγγίων. 

1. Στα εργοστάσια - εργαστήρια κατασκευής, μετα¬ 
σκευής και συναρμολόγησης πυροβόλων όπλων και γόμω¬ 
σης - αναγόμωσης φυσιγγίων λαμβάνονται τα αναφερό- 
μενα στην παράγραφο 1, εδάφια α', γ', δ’ και στ' του προη¬ 
γουμένου άρθρου μέτρα ασφαλείας. 

2. Κατ’ εξαίρεση δύναται, κατά την κρίση της αρμόδιας 
κατά τόπον Αστυνομικής Αρχής, να επιβάλλεται η 24ωρη 
φύλαξη μεγάλων εργοστασίων γόμωσης κυνηγετικών φυ¬ 
σιγγίων, εφόσον η υποχρέωση αυτή δεν αναφέρεται ρητά 
στη σχετική άδεια λειτουργίας του Υπουργείου Βιομηχα¬ 
νίας, Ενέργειας και Τεχνολογίας. 

3. Για την εναποθήκευση ποσότητας άνω των πενήντα 
(50) τεμαχίων περιστρόφων - πιστολίων ή όπλων σκοπο¬ 
βολής ή δέκα (10) αυτομάτων όπλων ή εκατόν πενήντα 
(150) κυνηγετικών όπλων, διατίθεται ιδιαίτερος ειδικά 
διασκευασμένος αποθηκευτικός χώρος, ο οποίος πρέπει 
υποχρεωτικά να καλύπτεται από το υπάρχον σύστημα συ¬ 
ναγερμού. 

4. Το όριο δυναμικότητας των αποθηκών ετοίμων φυ¬ 
σιγγίων, καψυλίων και πυρίτιδας τηρείται απαρεγκλίτως. 

Αρθρο 4 

Καταστήματα εμπορίας πυροβόλων και 
κυνηγετικών όπλων και ειδών κυνηγιού. - 
Εργαστήρια επισκευής όπλων. 

1. Στα καταστήματα εμπορίας πυροβόλων και κυνηγετι¬ 
κών όπλων και ειδών κυνηγιού και στα εργοστάσια επι¬ 
σκευής όπλων λαμβάνονται τα ακόλουθα μέτρα ασφα¬ 
λείας: 

α) Τοποθετούνται ισχυρά σιδηρά πλέγματα ή άθραυστοι 
υαλοπίνακες στις προθήκες και στα παράθυρα, καθώς και 
ισχυρές θύρες ασφαλείας. 

β) Τοποθετείται απαραιτήτως σύστημα συναγερμού, το 
οποίο καλύπτει τις θύρες, τα παράθυρα, τις προθήκες και 
όλους τους εσωτερικούς χώρους του καταστήματος ή ερ¬ 
γαστηρίου, κυρίως όμως τους αποθηκευτικούς. 

γ) Τοποθετείται φωτισμός ασφαλείας κατά τη διάρκεια 
της νύκτας. 

2. Κατ’ εξαίρεση, δεν απαιτείται σύστημα συναγερμού 
για μικρά καταστήματα εμπορίας ειδών κυνηγίου, στα 
οποία εναποθηκεύονται μέχρι δέκα (10) χιλιόγραμμα πυρί¬ 
τιδας, δέκα χιλιάδες (10.000) κυνηγετικά φυσίγγια και ίση 
ποσότητα καψυλίων κυνηγίου. 

3. Οι υπεύθυνοι των καταστημάτων εμπορίας πυροβό¬ 
λων όπλων και φυσιγγίων αυτών υποχρεούνται να λαμβά¬ 
νουν και τα ακόλουθα μέτρα: 

α) Να εναποθηκεύουν, σε ειδικά ερμάρια ασφαλείας ή 
άλλους ασφαλείς χώρους: 

(1) Ποσότητες μέχρι πενήντα (50) τεμαχίων περιστρό¬ 
φων - πιστολίων ή σκοπευτικών όπλων και φυσιγγίων αυ¬ 
τών περιέχοντα συνολικά μέχρι πέντε (5) χιλιόγραμμα πυ¬ 
ρίτιδας. 

(2) Μέχρι εκατόν πενήντα (150) τεμάχια κυνηγετικά 
όπλα. 

β) Να εναποθηκεύουν σε ειδικούς χώρους εντός του κα¬ 
ταστήματος, οι οποίοι να μην διαθέτουν παράθυρα, να 
έχουν ειδική θύρα ασφαλείας και να είναι συνδεδεμένοι 
με το σύστημα συναγερμού: 


(1) Τους εκρηκτικούς μηχανισμούς. 

(2) Ποσότητες περιστρόφων - πιστολίων και όπλων σκο¬ 
ποβολ των πενήντα (50) τεμαχίων και μέχρι πεντα- 
κοσίων (500) τεμαχίων κατ’ ανώτατο όριο. 

(3) Ποσότητες φυσιγγίων των ανωτέρω όπλων, περιέχο¬ 
ντα συνολικά άνω των πέντε (5) χιλιογράμμων πυρίτιδας 
και μέχρι είκοσι (20) χιλιόγραμμα, κατ’ ανώτατο όριο. 

(4) Ποσότητες κυνηγετικών όπλων άνω των εκατόν πε¬ 
νήντα (150) τεμαχίων και μέχρι δύο χιλιάδων (2.000) τεμα¬ 
χίων, κατ’ ανώτατο όριο. 

γ) Να εναποθηκεύουν τα αυτόματα όπλα εντός ειδικού 
χρηματοκιβωτίου, συνδεδεμένου με το σύστημα συναγερ¬ 
μού. 

δ) Δεν επιτρέπεται: 

(1) Να έχουν στο κατάστημά τους περισσότερα από δύο 
(2) αυτόματα όπλα. 

(2) Να έχουν εκτός των ασφαλών προθηκών περισσό¬ 
τερα από πέντε (5) περίστροφα - πιστόλια ή όπλα σκοπο¬ 
βολής. 

(3) Να εναποθηκεύουν στο κατάστημά τους ποσότητες 
όπλων και φυσιγγίων πέραν των αναφερομένων στην πα¬ 
ρούσα παράγραφο. 

4. Εντός του ίδιου χώρου επιτρέπεται η λειτουργία μό¬ 
νον μέχρι δύο (2) εκ των αναφερομένων στο παρόν άρθρο, 
επιχειρήσεων με τις εξής απαραίτητες προϋποθέσεις: 

α) Να υπάρχει σαφής διαχωρισμός των χώρων λειτουρ¬ 
γίας των εν λόγω επιχειρήσεων. 

β) Να τηρούνται χωριστά βιβλία και λοιπά απαιτούμενα 
στοιχεία για κάθε επιχείρηση. 

γ) Το σύνολο των εναποθηκευμένων όπλων, φυσιγγίων, 
πυρίτιδας και καψυλίων και από τις δύο επιχειρήσεις, δεν 
θα υπερβαίνει το ανώτατο όριο, που προβλέπέται για τη 
μία επιχείρηση. 

5. Τις υποχρεώσεις, που αναφέρονται στις παραγρά¬ 
φους 3 και 4 του παρόντος άρθρου, έχουν και οι επισκευα- 
στές όπλων και εκρηκτικών μηχανισμών. 

Αρθρο 5 

Κάτοχοι περιστρόφων - πιστολίων αυτομάτων όπλων, 
όπλων σκοποβολής και κυνηγετικών όπλων. 

1. Οι κάτοχοι περιστρόφων - πιστολίων, όπλων σκοπο¬ 
βολής και κυνηγετικών όπλων, υποχρεούνται να φυλάσ¬ 
σουν τα όπλα αυτά και τα φυσίγγια των εν λόγω όπλων στις 
μόνιμες κατοικίες τους ή στα γραφεία τους ή στα κατα- 
στήματά τους, εντός ασφαλών ερμαρίων και με την απα¬ 
ραίτητη προϋπόθεση ότι τα είδη αυτά δεν θα υπερβαίνουν 
τις κατωτέρω ποσότητες: 

α) Τα τρία (3) περίστροφα - πιστόλια ή όπλα σκοποβο¬ 
λής, ως και τα διακόσια (200) τεμάχια φυσιγγίων των 
όπλων αυτών. 

β) Τα δέκα (10) κυνηγετικά όπλα. 

2. Οι κάτοχοι όπλων και φυσιγγίων, περισσοτέρων από 
τα αναφερόμενα στην παράγραφο 1 του παρόντος άρ¬ 
θρου, υποχρεούνται επιπλέον να εγκαταστήσουν και σύ¬ 
στημα συναγερμού. 

3. Την ίδια υποχρέωση για εγκατάσταση συστήματος 
συναγερμού έχουν και οι κάτοχοι: 

α) Αυτομάτων όπλων, οι οποίοι επιπλέον υποχρεούνται 
να φυλάσσουν τα εν λόγω όπλα και τα φυσίγγια αυτών 
εντός ειδικού χρηματοκιβωτίου συνδεδεμένου με το σύ¬ 
στημα συναγερμού. 

β) Των αναφερομένων στην παράγραφο 1 του παρόντος 
άρθρου όπλων, εφόσον εντός της ιδίας οικίας ή γραφείου 

ή καταστήματος φυλάσσονται από διαφορετικούς κυρίους 
περισσότερα από τα διαλαμβανόμενα στην παράγραφο 
αυτή όπλα και φυσίγγια. 

Αρθρο 6 

Ειδικές διατάξεις. 

1. Απαγορεύεται η φύλαξη εκρηκτικών υλών και εκρη¬ 
κτικών μηχανισμών ως και ειδών οπλισμού γενικά: 

α) Εντός σταθμευμένων αυτοκινήτων, κατά τη διάρκεια 
της νύκτας, εκτός των περιπτώσεων που αναφέρονται 
στην αριθ. 3329/1989 Κ.Υ.Α. (ΦΕΚ 132/Β ). 

β) Σε αγροικίες, που δεν κατοικούνται μόνιμα, ως και σε 
άλλα μέρη, από τα οποία καθίσταται ευχερής η κλοπή αυ¬ 
τών. 

2. Κάθε κλοπή ή απώλεια των διαλαμβανομένων στην 
παρούσα απόφαση ειδών καθώς και κάθε ατύχημα που 
σχετίζεται με αυτά αναφέρεται αμέσως στην αρμόδια 
κατά τόπο Αστυνομική Αρχή. 

3. Η συμμόρφωση των ενδιαφερομένων με τις διατάξεις 
της παρούσας απόφασης, αποτελεί αναγκαία προϋπό¬ 
θεση για την αρχική χορήγηση ή ανανέωση των προβλεπο- 
μένων από τις διατάξεις του Ν. 2168/1993 αδειών. 

Αρθρο 7 

Ποινικές κυρώσεις. 

Οι παραβάτες των διατάξεων της παρούσας απόφασης 
τιμωρούνται με ποινή φυλάκισης μέχρις ενός (1) έτους, 
σύμφωνα με τις διατάξεις του άρθρου 8 εδάφιο β' του Ν 
2168/1993. 

Αρθρο 8 

Η ισχύς της παρούσας απόφασης αρχίζει από της δημο- 
σιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1994 

ο ΥΠΟΥΡΓΟΣ 

ΣΤΥΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 

-♦- 

Αριθ. Δ16γ/05/359/Γ (13) 

Καθορισμός αριθμού επαναπροσλαμβανομένων κατά ειδι¬ 
κότητα, για την κάλυψη πάγιων και διαρκών αναγκών 
στο ΕΤΜΟΑ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 


2. Την αριθ. 1725/27.4.1994 εισήγηση τής τριμελούς 
Επιτροπής του άρθρου 25 παρ. 3 του Ν. 2190/94 του Ειδι¬ 
κού Ταμείου Μονίμων Οδοστρωμάτων Αθηνών 
(ΕΤΜΟΑ). 

3. Την ανάγκη επαναπρόσληψης των απολυμένων σύμ¬ 
φωνα με το άρθρο 44 του Ν. 1882/90, για κάλυψη πάγιων 
και διαρκών αναγκών του ΕΤΜΟΑ. 

4. Την αριθ. 71 /26.10.93 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
ΠΕ.ΧΩ.Δ.Ε. Γιάννη Σουλαδάκη» (ΦΕΚ 834/Β7 
27.10.93). 

5. Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του ΕΤΜΟΑ, το ύψος της 
οποίας δεν μπορεί να προσδιοριστεί, αποφασίζουμε: 

1. Καθορίζουμε τον αριθμό των επαναπροσλαμβανομέ¬ 
νων υπαλλήλων στο Ειδικό Ταμείο Μονίμων Οδοστρωμά¬ 
των Αθηνών (ΕΤΜΟΑ) με βάση τις πάγιες και διαρκείς 
ανάγκες, όπως αυτές προσδιορίστηκαν με την Πράξη 2/ 
15.6.1990 του Υπηρεσιακού Συμβουλίου του ΕΤΜΟΑ, 
κατ’ εφαρμογή των διατάξεων του άρθρου 44 του Ν. 

1882/90 και επανεκτιμώνται κατά ειδικότητα, ως κατω¬ 
τέρω: 


ΕΙΔΙΚΟΤΗΤΑ ΑΡΙΘΜΟΣ 

ΥΠΑΛΛΗΛΩΝ 

Καθαριστές - καθαρίστριες 7 

Ανθοκηπουροί 9 

Φύλακες 1 ι 

Ανειδίκευτοι εργάτες 1 3 

Ηλεκτροτεχνίτες 5 

Τεχνίτες αυτοκινήτων 1 

Φανοποιός - Βαφέας 1 

Χειριστές κομπρεσέρ 1 

Οδηγοί αυτοκινήτων 4 

Χειριστές οδηγοί 1 

Διοικητικοί 2 

Αποθηκάριοι 1 

Τηλεφωνητές 1 

ΣΥΝΟΛΟ 57 


Οι επαναπροσλαμβανόμενοι καταλαμβάνουν αντίστοι¬ 
χες συνιστώμενες με την παρούσα προσωποπαγείς θέ¬ 
σεις τακτικού προσωπικού ή προσωπικού με σχέση εργα¬ 
σίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣΤ. ΠΕΠΟΝΗΣ ΑΛ. ΠΑΠΑΔΟΠΟΥΛΟΣ 

ΑΝΑΠΛΗΡΩΤΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΛΑΔΑΚΗΣ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή.της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμέ ς κ α τ ά τεύχος τ η ς ΕΦ ΗΜΕΡΙΔ ΑΣ ΤΗ Σ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 1 50, από 17 έως 24 δρχ. 200 
Αηό 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 
α) Για το Τεύχος Α' Δρχ. 

15.000 

β) 

» 

» 

» 

Β' 

» 

30.000 

Υ) 

» 

» 

» 

Γ' 

» 

10.000 

δ) 

» 

» 

» 

Δ' 

» 

30 000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

1) 

» 

» 

» 

Α.Ε. & Ε Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποοοοτό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















